Szahalini terület

A Szahalini terület (oroszul Сахалинская область) az Oroszországi Föderáció tagja. Székhelye Juzsno-Szahalinszk. 2010-ben népessége 497 973 fő volt. Történelem Népesség Nemzetiségi megoszlás A lakosság döntő többsége orosz nemzetiségű, de más nemzetiségek is lakják, főleg koreaiak és ukránok. Számos kisebb őshonos népcsoport lakja: nivhek, orokok, japánok, orocsok stb. Nemzetiségi összetétel: Települések A Szahalini területen (a 2010. évi népszámláláskor) 15 város, 5 városi jellegű település és 223 falusi település található, mely utóbbiak közül 30 lakatlan. (1987-ben még 19 város és 34 városi jellegű település volt a területen, azóta azonban sokuk falusi településsé vált.) A 2010. évi népszámlálás adatai szerint a Szahalini területen 80% a városi (városokban vagy városi jellegű településeken élő) népesség aránya. A falusi települések közül a legnagyobb népessége sem éri el az ötezer főt, és összesen ötnek a népessége éri el a háromezret, melyek együttesen a terület népességének 4%-a számára nyújtanak otthont. A Szahalini terület városai, városi jellegű települései és jelentősebb (háromezer főnél népesebb) falusi települései a következők (2010. évi népességükkel, továbbá a városi rang elnyerésének és esetleges elvesztésének évével): A háromezer főnél kisebb népességű falusi települések közül Leszogorszk 1946 és 1993 között, Krasznogorszk pedig 1947 és 2004 között viselt városi rangot. Közigazgatás és önkormányzatok A Szahalini terület (a 2010. évi népszámláláskor) közigazgatási szempontból 17 járásra oszlik, a 15 város közül pedig 9 területi alárendeltségű, ezek nem tartoznak egyik járáshoz sem. Közülük kettőhöz (Juzsno-Szahalinszkhoz és Holmszkhoz) falusi területek is be vannak osztva, melyek így szintén nem tartoznak egyik járáshoz sem. A Szahalini terület egyike Oroszország néhány régiójának, ahol a 2003. évi önkormányzati törvény alapján kialakított önkormányzati területi beosztás jelentős mértékben eltér a közigazgatásitól. Egyedül az Uglegorszki járásban szerveztek járási önkormányzatot, melyhez két városi község tartozik (Uglegorszk és Sahtyorszk), valamint egy falusi község. A régió maradék területén kizárólag egyszintű önkormányzatok, városi körzetek működnek, szám szerint 18. Ezek közül egyet Juzsno-Szahalinszk városa alkot a hozzá beosztott falusi településekkel együtt, egy másikat a közigazgatásilag a Poronajszki járáshoz tartozó Vahrusev városi jellegű település, míg e járás maradéka és Poronajszk városa egy harmadikat. A többi 15 városi körzet közül hatot a maradék területi irányítású városok alkotnak, mindegyikük azzal a járással összevonva, melynek a székhelye, végül az a kilenc járás, melyek székhelye nem területi alárendeltségű város, önállóan alkotnak egy-egy városi körzetet. Közigazgatási szempontból tehát a Szahalini terület 17 járásra és 9 városra tagozódik, míg önkormányzati rendszerét 18 városi körzet valamint egy járási önkormányzat, ez utóbbinak alárendelve pedig két városi és egy falusi község alkotja. A közigazgatási járások neve, székhelye és 2010. évi népességszáma az alábbi (a sorszám a fenti térképhez tartozik): 18: Juzsno-Szahalinszk város Politikai vezetés A Tengermelléki határterület élén a kormányzó áll. ... Oleg Nyikolajevics Kozsemjako: 2015. március 25. – 2018. szeptember 27. Több mint két hónapig a területnek nem volt megválasztott vagy kinevezett kormányzója (miután az előző vezetőt, Oleg Kozsemjakót Putyin elnök – szeptember 27-én – a Tengermelléki határterület ideiglenesen megbízott kormányzójává nevezte ki). Valerij Igorevics Limarenko: .2018. december 7. – Putyin elnök által kinevezett, a kormányzói feladatokat ideiglenesen ellátó megbízott. Kinevezése a következő kormányzói választásig szólt. A 2019. szeptember 8-i választáson kormányzóvá választották. Beiktatták hivatalába: szeptember 12-én. Jegyzetek Források A 2010. évi összoroszországi népszámlálás eredményei Archiválva 2013. március 15-i dátummal a Wayback Machine-ben További információk Hivatalos honlap (oroszul)